สามารถไปชมภาพยนตร์ในโรงภาพยนตร์ได้ไหมครับ
สวัสดีค่ะ เมื่อเกิดแก้วหูทะลุ ไม่ว่าจะจากสาเหตุอะไร การดูแลตนเองได้แก่- ไม่ใช้สิ่งใดเข้าไปในรูหู ทั้งไม้แคะหูหรือไม้พันสำลี- ไม่ใช้หยอดยาหยอดหูเองโดยที่แพทย์ไม่ได้สั่ง- ห้ามน้ำเข้าหูเด็ดขาด โดยในการอาบน้ำ หากมีการสระผมควรอุดหูด้วยสำลีชุบวาสลีน หรือหากไม่ได้สระผม ก็ควรใช้หมวกอาบน้ำคลุมผมโดยปิดให้ถึงรูหู และควรงดกิจกรรมทางน้ำต่างๆ เช่น ว่ายน้ำ เล่นสกีน้ำ เป็นต้น- หลีกเลี่ยงการสั่งน้ำมูกแรงๆ ในขณะที่แก้วหูยังไม่หายสนิทส่วนการไปดูหนังในโรงภาพยนตร์ สามารถที่จะทำได้ ไม่ได้เป็นข้อห้าม แต่ก็ไม่ควรไปดูบ่อยๆ รวมถึงไม่ควรไปฟังคอนเสิร์ต หรืออยู่ในที่ที่มีเสียงดังมากๆ บ่อยๆ และการใส่หูฟังที่เปิดเสียงดังไป เพราะหากแก้วหูที่ทะลุ เกิดจากการฟังเสียงที่ดังมากๆ เช่น เสียงปืน ประทัด เป็นต้น ก็อาจมีผลต่อการหายของแก้วหูได้ อีกทั้งการฟังเสียงดังมากๆ บ่อยๆ อาจทำให้ประสาทหูเสื่อมตามมาได้ค่ะนอกจากนี้ ก็ควรไปติดตามการรักษาแก้วหูทะลุจากแพทย์จนกว่าจะหายค่ะ